CELEX: E2006C0394
Language: hu
Date: 2006-12-13 00:00:00
Title: Az EFTA Felügyeleti Hatóság határozata 394/06/COL ( 2006. december 13. ) a lazacok fertőző vérszegénységével (ISA) fertőzött norvég gazdaságokból valamennyi hal eltávolításáról szóló, Norvégia által megküldött aktualizált program jóváhagyásáról

24.5.2007   
            
            
               HU
            
            
               Az Európai Unió Hivatalos Lapja
            
            
               L 132/36
            
         
      AZ EFTA FELÜGYELETI HATÓSÁG HATÁROZATA
   
   394/06/COL
   (2006. december 13.)
   a lazacok fertőző vérszegénységével (ISA) fertőzött norvég gazdaságokból valamennyi hal eltávolításáról szóló, Norvégia által megküldött aktualizált program jóváhagyásáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (a továbbiakban: EGT-megállapodás) és különösen annak 109. cikkére és 1. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
   TEKINTETTEL az EGT-megállapodás I. melléklete I. fejezetének 3.1.7. pontjában említett jogi aktusra, az egyes halbetegségek elleni védekezés céljából közösségi minimumintézkedések bevezetéséről szóló, 1993. június 24-i 93/53/EGK tanácsi irányelvre (módosítva), melyet az EGT-megállapodás 1. jegyzőkönyvével fogadtak el, különösen ezen jogi aktus 6. cikke a) bekezdésének első francia bekezdésére,
   TEKINTETTEL az EFTA Felügyeleti Hatóság 2004. július 14-i 196/04/COL határozatára, mely a tagállamokat különös felelősséggel ruházza fel az áruk szabad mozgása tekintetében és bizonyos határozatok és intézkedések meghozatalára és különösen annak 1. pontjára,
   MIVEL a jogi aktus 6. cikke a) bekezdésének első francia bekezdése meghatározza, hogy a lazacok fertőző vérszegénysége (ISA) járványszerű kitörésének ellenőrzése érdekében a fertőzött gazdaságokban valamennyi halat el kell távolítani, összhangban a hatóságok által felállított és az EFTA Felügyeleti Hatóság (a továbbiakban: a Hatóság) által jóváhagyott programmal,
   MIVEL az EGT-megállapodás I. melléklete I. fejezetének 3.2.29. pontjában említett jogi aktus, a lazacok fertőző vérszegénységének (ISA) gyanúját vagy megerősítését követően a körzetek kialakítására és a hatósági megfigyelésre vonatkozó kritériumok megállapításáról szóló, 2003. június 13-i 2003/466/EK bizottsági határozat meghatározza a lazacok fertőző vérszegénységének kimutatására és megerősítésére szolgáló mintavételi terveket és diagnosztikai eljárásokat, valamint az ISA gyanúját vagy megerősítését követően körzetek kialakítására és a hatósági megfigyelésre vonatkozó kritériumokat,
   MIVEL a Hatóság 2004. szeptember 9-i 226/04/COL határozatában jóváhagyta a Norvégia által megküldött, az ISA által fertőzött norvég gazdaságokból valamennyi hal eltávolításáról szóló programot,
   MIVEL Norvégia 2006. március 21-én kelt levelében kérte a Hatóságtól az ISA által fertőzött norvég gazdaságokból valamennyi hal eltávolításáról szóló, a Hatóság által a 2004. szeptember 9-i 226/04/COL határozattal jóváhagyott programja egyes módosításainak jóváhagyását,
   MIVEL az EFTA Felügyeleti Hatóság, szoros együttműködésben az Európai Közösségek Bizottságával, a jelenleg rendelkezésre álló tudományos és szakmai bizonyítékok fényében megvizsgálta a programot érintő, Norvégia által megküldött javasolt módosításokat,
   MIVEL a halak eltávolítását oly módon kell elvégezni, hogy megelőzzék a betegség más gazdaságokra és az e fertőzésre fogékony vadon élő halállományra történő továbbterjedését,
   MIVEL a halak eltávolítását a betegség továbbterjedése veszélyének eseti elemzésére kell alapozni, mely figyelembe veszi a járvány súlyosságát és a kockázatokat befolyásoló egyéb körülményeket, valamint figyelembe kell vennie a rendelkezésre álló gyakorlati tapasztalatokat és tudományos bizonyítékokat,
   MIVEL a vizsgálat kimutatta, hogy a norvég programhoz javasolt módosítások teljesítik az ilyen programokhoz kapcsolódó követelményeket és emiatt azokat jóvá kell hagyni,
   MIVEL az EFTA Felügyeleti Hatóság 314/06/COL határozatával a munkáját segítő EFTA állat-egészségügyi bizottsághoz utalta az ügyet,
   MIVEL az EFTA Felügyeleti Hatóság munkáját segítő EFTA állat-egészségügyi bizottság javaslata szerint és a jogbiztonság biztosítása érdekében ebbe a határozatba új, a Hatóság 2004. szeptember 9-i 226/04/COL határozatát hatályon kívül helyező pontot kell illeszteni,
   MIVEL a jelen határozatban meghatározott intézkedések összhangban vannak az EFTA Felügyeleti Hatóságot támogató EFTA állat-egészségügyi bizottság véleményével,
   ELFOGADTA EZT A HATÁROZATOT:
   
               1.
            
            
               A Hatóság ezennel jóváhagyja a lazacok fertőző vérszegénységével (ISA) fertőzött norvég gazdaságokból valamennyi hal visszavonásáról szóló, Norvégia által megküldött aktualizált programot.
            
         
               2.
            
            
               A Norvégia által megküldött, a lazacok fertőző vérszegénységével (ISA) fertőzött norvég gazdaságokból valamennyi hal eltávolításáról szóló programot jóváhagyó, 2004. szeptember 9-i 226/04/COL EFTA felügyeleti hatósági határozat ezennel hatályát veszti.
            
         
               3.
            
            
               Ez a határozat 2006. december 13-án lép hatályba.
            
         
               4.
            
            
               E határozat címzettje Norvégia.
            
         
               5.
            
            
               A határozat angol nyelven hiteles.
            
         
      Kelt Brüsszelben, 2006. december 13-án.
      
         
            az EFTA Felügyeleti Hatóság részéről
         
         Kristján Andri STEFÁNSSON
         
         
            testületi tag
         
         Niels FENGER
         
         
            igazgató